 Sani Abacha Loots: 6.5m ni ilẹ Ireland fẹ fún Nàíjíríà lára owó tí olórí ológun tẹlẹ jí kó Owo Abacha Bẹẹ ni ọrọ ri pẹlu owo ti adari ijọba ologun tẹlẹ lorilẹede Naijiria, Oloogbe Sani Abacha n fi ransẹ lati ajule ọrun ri bayii. Idi ni pe orilẹede Naijiria tun ti n reti owo miran to jẹ eyi ti Abacha ko pamọ lasiko to n dari orilẹede yii. Àwọn iròyin tì ẹ leè ní ìfẹ síí: Lọtẹ yii, orilẹede Ireland ni owo to to miliọnu mẹfa ati aabọ dọla 6.5m ti n bọ, eyi to to biliọnu meji ati aabọ owo Naira ilẹ wa. The Polytechnic Ibadan: Ẹrọ abẹlé tó ń fọ ọwọ àti Ventilator ló ṣẹṣẹ gbé jáde Minisita feto idajọ ati agbẹjọro agba, Abubakar Malami lo sisọ loju ọrọ yii fun ileesẹ akoroyinjọ Reuters. Minisita feto idajọ nilẹ Ireland, Helen McEntee ni owo naa jẹ eyi ti orilẹede rẹ gbẹsẹle lara owo ti Abach ji ko. O ni ijọba ilẹ Naijiria ati Ireland si ti tọwọ bọ iwe adehun lori ọna ti wọn fi da owo naa pada silẹ wa. Igba akọkọ si ree ti orilẹede Ireland yoo da owo Abacha pada eyi to gbẹsẹle lọdun 2014. Mr Macaroni sọ nípa eré tí Fraky freaky, Sugar Daddy, You are doing well, freaky spicy fẹ Owo naa si jẹ ara biliọnu kan dọla ti wọn gbẹsẹle jakejado agbaye. Bẹẹ ba gbagbe, eyi kii se igba akọkọ ti orilẹede Naijiria yoo gba owo ti Abacha ji ko pada lati ilẹ okeere. Losu Karun ọdun 2020 yii, Naijiria gba ọọdunrun miliọnu dọla owo Abacha lati ọwọ ijọba ilẹ Amẹrika ati ẹkun Jersey. Owó Abacha sì kú, kò tíì tán, 319m kan sì wà ní UK àti France - Amẹríkà Ijọba ilẹ Amẹríkà tún ti sísọ lójú rẹ pé, owó tó to okoolelọọdunrun ó dín kan dọla 319m, owó tí Abacha jí kò pamọ sì ìlú ọba, UK àti Faranse sì tún wà nilẹ. Atẹjade kan ti ileesẹ aṣojú ìjọba Amẹríkà fisita ni Ọjọru lo sísọ lójú ọrọ yìí pẹlu àfikún pé, ọgọjọ mílíọnù àti méje dọla 167m ni Abacha ko pamọ sì ilẹ Faranse nígbà tí mílíọnù mejilelaadọjọ dọla 152m miran tún wà ní ilẹ UK, tí wọn sì ti gbé ọrọ náà lọ sile ẹjọ. Atẹjade náà ni owó tuntun yìí, tí àpapọ rẹ jẹ bílíọnù lọnà mejidinlọgọfa náírà, N118bn tún yàtọ sí aadọsan mílíọnù dọla ó dín mẹta 167m tí ìjọba ilẹ UK àti Faranse gbé ẹsẹ le, tó fi mọ mílíọnù mejilelaadọjọ dola 152m miran ti wọn n bá ìjọba UK ṣe ẹjọ le lori. Lọwọ lọwọ báyìí, ìjọba Nàìjíríà tí gbé ilẹ UK lọ sile ẹjọ láti gba àwọn owó náà, kò tó ko ìdá àádọrin fún Atiku Bagudu, tíì ṣe alájọsisẹpọ Sani Abacha, tí àdéhùn jọ wà láàrin òun àti ìjọba Nàìjíríà nípa owó náà. Wo àwọn nǹkan mẹrin tó yẹ kó wà nínú báàgì rẹ lásìkò Covid-19 yìí Sani Abacha tún pèsè ìrànwọ fún Nàìjíríà láti ipò òkú Owo Abacha Akoójọ pọ iye ìgbà tí Nàìjíríà rí owó tí olórí ìjọba ológun tó ti di olóògbé, Sani Abacha kó pamọ si òkè òkun gbà, tó fi mọ 311m tí ilẹ Amẹríkà ṣẹṣẹ fi ransẹ lọjọ Ajé. Láti ọdún 1998 tí olórí ìjọba ológun tẹlẹ, ọgagun Sani Abacha tí dagbere faye, ọpọ ìgbà ni orílẹ èdè Nàìjíríà tí rí owó tó ko pamọ sókè òkun gbà padà. Loore koore sì ni ìjọba àpapọ máa ń kéde pé owó tuntun wọlé láti ara owó Naijiria ti Abacha kò pamọ sókè òkun, tí àwọn ọmọ Nàìjíríà kò sì leè sọ iye tí àpapọ owó náà jẹ báyìí. Ìdí rèé tí BBC Yoruba fi ṣe ìwádìí nípa àkójọ pọ àwọn owó yìí, àwọn orílẹ èdè tó tú àṣírí owó náà, tí wọn sì fún wa àti ọjọ tí ìjọba àpapọ tẹwọ gba owó náà. Bi ẹ bá sì rántí, ọjọ Ajé, ọjọ kẹrin, oṣù karùn-ún ni ìjọba Naijiria tún kéde pé, òun rí owó tó lè díẹ ni mílíọnù lọnà okoolelọọdunrun ó dín mẹsan an dọla 311,797,866m miran gbà padà láti orílẹ-èdè Amẹríkà, Eyi jẹ nínú owó ilẹ wá ti olórí ìjọba ológun náà fi ọnà aitọ kó lọ sókè òkun. Èyí sì ni àkójọ pọ owó ti Sani Abacha kò lọ sókè òkun, tí Nàìjíríà tí gbà pada:  Oṣu karun un, ọdun 2002: Ààrẹ tẹlẹ, Olusegun Obasanjo bá ìdílé Sani Abacha ṣe ẹjọ láti gba bílíọnù kan àti ìgbà mílíọnù dọla pada ni oṣù karùn-ún, ọdún 2002 Oṣu kọkanla, ọdun 2003: Minisita feto isuna lọdún 2003, Ngozi Okonjo-Iweala kéde pé Nàìjíríà tún ti rí mílíọnù lọnà mọkandinlaadọjọ dọla 149m gbà láti Jersey Island. Nínú owó tí Abacha jí kó lọ sókè òkun, ní oṣù kọkànlá ọdún 2003. Irokotọla: Báwo ló ṣe rọrùn láti fi àmì sí ọrọ yìí, Irokotọla Oṣu kẹsan an, ọdun 2007: Minisita feto isuna lọdún 2007, Nenadi Usman náà tún kéde pé, Nàìjíríà tún ti rí bílíọnù méjì àti àbọ dọla 2.5bn owó tí Sani Abacha kó pamọ sókè òkun gba. Ó ní owó ohun ni ìjọba pín fún ileesẹ tó wà fún ohun amusagbara, isẹ òde, eto ìlera, ètò ẹkọ àti ohun àlùmọọnì inú omi láti fi ṣe àkànṣe isẹ.Ọdún 2014: Minisita feto isunna, Ngozi Okonjo-Iweala tún padà kéde pé mílíọnù lọnà ẹẹdẹgbẹta dọla 500m, tí ìjọba Olusegun Obasanjo tún rí gbà lára owó tí Sani Abacha kò lọ sókè òkun, táwọn sì ti lo owó náà fún isẹ ìdàgbàsókè agbègbè. Asa Trokosi nibi ti ọmọde ti n jiyan ẹsẹ mọlẹbi rẹ , wọpọ ni Ghana, Togo ati Benin. Oṣu kẹfa, ọdun 2014: Nígbà tó tún di oṣù kẹfà, ọdún 2014 ni Lienchtenstein tún dá mílíọnù lọnà okòólénígba àti méjì dọla 227m padà fún Nàìjíríà gẹgẹ bíi ara owó tí Sani Abacha jí kò lọ sókè òkunOṣu kẹjọ,ọdun 2014: Ileesẹ ètò ìdájọ ni orílẹ-èdè Amẹríkà, ní ọjọ keje, oṣù kẹjọ ọdún 2014 kéde pé, owó tó tíì pọju nínú ìtàn orílẹ-èdè náà, tí àwọn yóò tíì dá padà ní mílíọnù lọnà ọrinlenirinwo dola 480m, Eyi tàwọn fẹ gbé fún ìjọba Nàìjíríà, tíì ṣe ara owó tí Sani Abacha fi ẹyin pọn wá si orílẹ èdè awonọdún 2016: Orílẹ èdè Switzerland náà fìdí rẹ múlẹ pé, òun ti dá owó tó tó mílíọnù lọnà okoolelẹẹdẹgbẹrin àti mẹta dọla 723m padà fún ìjọba Nàìjíríà lára owó tí Abacha jí kò, táwọn si gbé ẹsẹ le lọwọ mọlẹbi rẹ Oṣu kejila, ọdun 2019: Oṣù Kejìlá, ọdún 2019 ni orílẹ-èdè Switzerland tún kéde pé, òun fe dá mílíọnù lọnà Okoolelọọdunrun àti ẹyọ kan dọla 321m padà fún ìjọba Naijiria lati inu owó tí Sani Abacha ko lọ sókè òkun Ọjọ karun un, oṣu karun un, ọdun 2020: Ìjọba Nàìjíríà kéde pé, òun tún ti gba owó tó lè díẹ ni mílíọnù lọnà okoolelọọdunrun ó dín mẹsan an dọla 311,797,866m míràn gba lọwọ ilẹ Amẹríkà lára owó tí Sani Abacha ko lọ sókè òkun. Owó wọgbó! Gẹẹsì gbẹsẹ lé 82bn owó Abacha Abacha Loot: Ilẹ Gẹẹsì rí owó Abacha bíi owó ọdaràn, ló ṣe gbẹsẹ le Wọn tún ti rí lára owó tí olórí orílẹèdè Nàìjíríà tẹlẹ, olóògbé Sani Abacha kó lọ sílẹ òkèrè. Ẹgbẹlẹgbẹ owo to to biliọnu mejilelọgọrin naira 211m to jẹ ti olori tẹlẹ fun orilẹede Naijiria, oloogbe Ọgagun Sani Abacha, ni wọn ti ri nile ifowopamọ Jersey bank nilẹ okeere. Abacha, to jẹ olori orilẹede Naijiria laarin ọdun 1993 si 1998 to ti jalaisi, niroyin sọ pe o kowo naa lọ si Channel Islands nilẹ Yuropu, lati ilẹ Amẹrika. Iwe iroyin Metro nilẹ Gẹẹsi fidi rẹ mulẹ pe, ninu apo aṣuwọn ile iṣẹ Doraville Properties Corporation ni ile ifowopamọ Jersey ti ri owo naa. Ni bayii, ijọba ilẹ Gẹẹsi ti gbẹsẹ le owo naa titi digba ti awọn alaṣẹ Jersey, ilẹ Amẹrika ati Naijiria ba sọ asọyepọ lori bi wọn yoo ṣe pin owo naa. Ijọba ilẹ Gẹeṣi maa n gbẹsẹ le owo kowo ti wọn ba ri ni ilu Jersey, ijọba maa n ri owo bẹe bi owo ti awọn ọdaran ji ko. Ladoja: Àwọn èèyàn Oyo fì ìbò sọrọ pé ìjọba Ajimobi kò dára Ijọba maa n lo iru owo bẹẹ fun idagbasoke agọ ọlọpaa kaakiri ilẹ Gẹẹsi, ati fun awọn oriṣiiriṣii akanṣe iṣẹ miiran. Ẹgbẹlẹgbẹ owo ti oloogbe Abacha ko pamọ silẹ okeere nigba to wa lori oye ni ijọba Naijiria ti gba. : Ko si ibi ti iranwọ ko ti lee dide fun ẹda, koda, oku gan n se iranwọ owo fun orilẹede Naijiria. 